**Գավառ համայնքի ղեկավար Գուրգեն Մարտիրոսյանի ուղերձը՝**

**ՀՀ Անկախության օրվա առթիվ**

Հարգելի' հայրենակիցներ,

սեպտեմբերի 21-ը վերջին երեք տասնամյակում հայերիս համար կարևոր ու առանձնահատուկ օր է․ մենք նշում ենք մեր երկրի անկախության տոնը։

Այս օրերին, սակայն մեզանից յուրաքանչյուրն էլ ավելի է արժևորում անկախության գինը, և մենք բոլորս էլ ունենք մի բարի ցանկություն ու երազանք, որ անկախությունը որպես ազգային արժեք կարողանանք պահել ու պահպանել՝ առանց ցավերի ու կորուստների։

 Օրվա առթիվ իմ բարեմաղթանքներն եմ հղում սահմանին անկախության համար կռիվ տվող մեր զինվորին, ուժ ու կորով եմ մաղթում նրանց հարազատներին, իմ խոնարհումը անկախությունը պահելու համար նահատակված հայորդիներին և շնորհակալությունս՝ անկախությունը կարևորող ու պահպանել ցանկացող մեր բոլոր հայրենակիցներին։

 Թող բարին առաջնորդի մեր ազգին՝ մեր հայրենիքի անկախության պահպանման նվիրական գործում և Աստծո աջը հովանի լինի բոլորին։

***Գավառ համայնքի ղեկավար՝ Գուրգեն Երվանդի Մարտիրոսյան***